《早秋旅夕》
元代·郭奎

初月凉风夜向阑，倚楼愁到笛声残。
天高阊阖银河白，露滴梧桐金井寒。
多病马卿犹是客，几时张翰也辞官。
年年怕近清秋日，忆杀湖边旧钓竿。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。